Hüseynqulu xan Dünbili

Hüseynqulu xan Əhməd xan oğlu Dünbili (?-1798) — Xoy xanlığının hakimi.

 Həyatı 
Hüseynqulu xan Əhməd xan oğlu Dünbili Xoy şəhərində anadan olmuşdu. Mükəmməl saray təhsili almışdı.

Atası Əhməd xanın 1786-cı ildə öldürülməsindən sonra Hüseynqulu xan qəsdçilərin əlində qalmışdı. O İbrahimxəlil xan Cavanşirin kürəkəni olduğundan öldürülmədi. Digər qardaşları qılıncdan keçirildi. Cəsarət və  şücaətdə  məşhur  olan  qardaşı Cəfərqulu  xan  qısa  bir  müddətdə  böyük  qoşun  toplayaraq  qisas  almaq  və  xanlığı  xilas  etmək  üçün  müharibəyə  girişdi. Cəfərqulu  xana  Marağalı  Əhməd  xan,  Urmiyəli Məhəmmdəqulu  xan  (Əhməd  xanın  kürəkəni)  yardım  edirdilər. Gürcü  çarı  II  İrakli  dünbülü  tayfasının  hörmətini  qazanmaq  və  Xoy xanlığı ilə  Gürcü  çarlığı  arasındakı  münasibətləri nizama  salmaq  məqsədi  ilə  Cəfərqulu  xanın  sərəncamına  (1786-cı  ildə)  800  nəfər  məharətli döyüşçü  göndərdi. Qonşu  xanlıqların  və  gürcü  çarının  yardımı  ilə  Cəfərqulu  xan  qısa  bir  vaxtda  düşmənləri cəzalandırdı  və  həbsdən  azad  etdiyi  böyük  qardaşı  Hüseynqulu  xanı  Xoy  xanlığının  taxtına  oturtdu.

 İstinadlar 

 Mənbə 
Ənvər Çingizoğlu, Xoy xanlığı, Bakı: Mütərcim, 2012.

 Xarici keçidlər 
Əmir Hüseynqulu xan Dünbili 
Hüseynqulu xan Dünbili 

 Həmçinin bax 
 Xoyskilər
 Xoy xanlığı

Kateqoriya:Xoy xanları
Kateqoriya:XVIII əsr tarixi
Kateqoriya:Dünbililər